Mausoleet til Khoja Ahmed Yasawi

Mausoleet til Khawaja Ahmed Yasawi (Mal:Lang-kz, Qoja Ahmet İassaui kesenesı) er et mausoleum i byen Turkistan, i det sørlige Kasakhstan. Byggherren var Timur som styrte området som en del av det ekspansive Timuridriket,. Byggverket ble påbegynt i 1389 av Timur Lenk for å erstatte et mindre mausoleum fra 1100-tallet. Byggingen ble imidlertid stoppet ved Timur Lenks død i 1405. Khoja Ahmed Yasawi (1093–1166) var en vidkjent tyrkisk mystiker og sufist. Til tross for at det er ufullført, har mausoleet overlevd som en av de best bevarte av alle Timurid-konstruksjoner. Byggverket markerte begynnelsen på Timurid-arkitekturstilen. De eksperimentelle romlige arrangementene, de innovative arkitektoniske løsningene for hvelv og kuppel-konstruksjoner, og ornamenter med glaserte fliser gjorde strukturen til prototypen for denne særegne arkitekturen, som spredte seg over hele riket og vidre utover. Byggverket fortsetter å trekke pilegrimer fra hele Sentral-Asia og har kommet til å representere Kasakhstans nasjonale identitet. Den har blitt beskyttet som et nasjonalt monument, mens UNESCO anerkjente det som landets første patrimonium, og erklærte det som et verdensarvsted i 2003. Plassering Mausoleet til Khawaja Ahmed Yasawi ligger i den nordøstlige delen av den moderne byen Turkistan (tidligere kjent som Hazrat-e Turkestan), et eldgammelt senter for karavanetrafikk og handel kjent tidligere som Khazret og senere som Yasi, i den sørlige delen av Kasakhstan. Byggverket ligger i nærheten av et historisk citadell, som nå er et arkeologisk område. Rester av bygningsstrukturer fra middelalderen som andre mausoleer, moskeerer og badehus preger det kulturmiljøet i området. Nord for mausoleet til Khawaja Ahmed Yasawi, ligger en rekonstruert del av citadellmuren fra 1970-tallet som skiller det historiske kulturmiljøet fra utviklingen av den moderne byen. Nytt mausoleum Byen Yasi ble stort sett skånet under den mongolske invasjonen på 1200-tallet. Etterhvert slo mongolenes etterkommere seg ned i området og konverterte til islam. Byen kom deretter under kontroll av Timurid-dynastiet på 1360-tallet. Timur Lenk (Tamerlane), grunnleggeren av dynastiet, utvidet imperiets rike til å omfatte Mesopotamia, Iran, og hele Transoxiana, med hovedstaden lokalisert i Samarkand. For å få støtte fra lokale innbyggere, vedtok Timur Lenk å bygge monumentale bygninger bl.a. til religion. I Yasi satte han oppmerksomheten mot byggingen av et større mausoleum for å hus Yasawis levninger, med den hensikt å glorifisere islam, fremme dens videre spredning og forbedre styring av nærområdene. Det nye mausoleet ble påbegynt i 1389. Timur importerte byggmestere fra byer som han la øde, inkludert mosaikk-arbeidere fra Shiraz og steinhuggere og stucco-arbeidere fra Isfahan. Byggmesterne ble ledet av Khwaja Hosein Shirazi fra Iran. Tradisjonen tro har Timur Lenk selv deltatt i utformingen av strukturen, hvor han introduserte eksperimentelle romlige arrangementer, typer hvelv og kupler. Disse nyvinningene ble senere implementert i de religiøse bygningene i andre byer. Imidlertid ble mausoleet stående uferdig da Timur døde i 1405. Da Timuridriket gikk i oppløsning, gikk kontrollen over det umiddelbare territoriet videre til Kasakh-khanatet, noe som gjorde Yasi, deretter omdøpt til Turkistan, dets hovedstad på 1500-tallet. Khanene (tyrkisk for "hersker") forsøkte å styrke den politiske og Turkestans religiøse betydning for å forene de nomadiske stammene i den unge staten. Timuridarkitektur Mausoleet blir sett på som en prototype, som markerer begynnelsen på en ny arkitektonisk stil, som kulminerte med monumentene i Samarkand, men som også ble kontinuerlig utviklet som i tilfellet med Indias Mughal-arkitektur. Faktisk er Timuridenes enestående prestasjoner innen arkitektur innkapslet i et arabisk ordtak fra en av Timurs bygninger, "Hvis du vil vite om oss, observer bygningene våre." Det er også av denne grunn at UNESCO har anerkjent mausoleet som et verdensarvsted i 2003, etter den samme internasjonale anerkjennelsen for verdensarvsstedene Samarkand, Humayuns grav og Taj Mahal. Referanser Eksterne lenker (en) Mausoleum of Khoja Ahmed Yasawi – kategori av bilder, video eller lyd på Commons Detailed information on the town and mausoleum Arkivert 26. mai 2011 hos Wayback Machine. Square Kufic decoration on the Yasawi mausoleum Photos of the site and brief architectural description Detailed 2003 UNESCO report Photo reportage (in French) Arkivert 23. desember 2014 hos Wayback Machine.